wickkiey/tamil-wikipedia-chunked huggingface dataset:
# கோலா திராங்கானு

## வரலாறு

திராங்கானு பற்றிய குறிப்புகள் காணப்படும் மிகப் பழைய மூலங்களுள் சீன வரலாற்று மூலங்களும் அடங்கும். சுயி அரச மரபு *(Sui dynasty)* காலத்தைச் சேர்ந்த சீன எழுத்தாளர் ஒருவரின் குறிப்பு; தான்-தான் *(Tan-Tan)* என்னும் அரசு; சீனாவுக்குத் திறை செலுத்தியதாகக் கூறுகிறது. இந்தத் தான்-தான் அரசு திராங்கானு நிலப்பகுதிக்கு உட்பட்ட ஓர் இடத்தில் அமைந்து இருந்ததாகவும் கூறப் படுகிறது.  
சீனாவின் சுயி அரசமரபு வீழ்ச்சி அடைந்த பின்னர், தீபகற்ப மலேசியாவின் கிழக்குக் கரையில் இருந்த அந்தத் தான்-தான் அரசு; அந்தக் காலக் கட்டத்தில் சீனாவை ஆட்சி செய்த தாங் அரச மரபுக்குத் *(Tang dynasty)* திறை செலுத்தியது. 15-ஆம் நூற்றாண்டில் மஜபாகித் அரசு, மலாயா தீபகற்பத்தைத் தன் கட்டுப்பாட்டிற்குள் கொண்டு வருவதற்காக அயூத்தியா இராச்சியம் *(Ayutthaya Kingdom),* மலாக்கா சுல்தானகம் *(Malacca Sultanate)* ஆகிய இரு அரசுகளுடன் போட்டி போட்டது.  
அந்தப் போட்டியில் மலாக்கா வெற்றி பெற்றது. அதன் பின்னர் திராங்கானு நிலப்பகுதி, மலாக்கா சுல்தானகத்தின் கட்டுப்பாட்டுக்குள் வந்தது. 1511ல் மலாக்கா போர்த்துக்கீசியயரால் தோற்கடிக்கப் பட்டதும்; புதிதாக உருவான ஜொகூர் சுல்தானகம் *(Sultanate of Johor),* திரங்கானு உள்ளிட்ட முன்னைய மலாக்கா சுல்தானகத்தின் பல ஆட்சிப் பகுதிகளைத் தன் செல்வாக்கிற்குள் கொண்டு வந்தது.  
அந்த வகையில் 17-ஆம் நூற்றாண்டின் முற்பகுதியில் சில காலம் திராங்கானு, அச்சே சுல்தானகத்தின் *(Aceh Sultanate)* கட்டுப்பாட்டுக்குள் இருந்தது. ஆனாலும், அதே அந்த 17-ஆம் நூற்றாண்டின் பிற்பகுதியில் ஜொகூர் சுல்தானகம் மீண்டும் திராங்கானு மீது தன் செல்வாக்கை நிலைநிறுத்திக் கொண்டது.
# கோலா திராங்கானு

## வரலாறு

### திராங்கானு சுல்தானகம்

தற்போதைய திராங்கானு சுல்தானகம் 1708-ஆம் ஆண்டில் நிறுவப்பட்டது.இதன் முதலாவது சுல்தான்: முதலாவது சைனல் ஆப்தீன் *(Sultan Zainal Abidin I)* தன்னுடைய ஆட்சிப் பீடத்தை கோலா பேராங்கில் நிறுவினார். பின்னர் சில தடவைகள் தன் ஆட்சிப் பீட இடங்களை மாற்றினார். பின்னர், இறுதியாக கோலா திராங்கானுவில் உள்ள புக்கிட் கிளேடாங் *(Bukit Keledang)* எனும் இடத்திற்கு அருகில் நிறுவினார்.  
18-ஆம் நூற்றாண்டில் கோலா திராங்கானு ஒரு சிறிய நகரமாக இருந்தது. அந்த நகரத்தைச் சுற்றி ஆயிரம் வீடுகள் பரவி இருந்தன எனச் சொல்லப்பட்டது. அக்காலத்தில் ஏற்கனவே சீனர்கள் கோலா திராங்கானுவில் காணப் பட்டனர். அந்தக் கட்டத்தில் கோலா திராங்கானு நகரின் மக்கள் தொகையில் அரைப் பங்கினர் சீனர்கள். அவர்கள் வேளாண்மையிலும், வணிகத்திலும் ஈடுபட்டு இருந்தனர்.  
1831-ஆம் ஆண்டில் சுல்தான் தாவூத் (*Sultan Daud*) இறந்த பின்னர் தெங்கு மன்சூர் (*Tengku Mansur*), தெங்கு ஓமார் (*Tengku Omar*) ஆகியோரிடையே வாரிசுரிமைப் போட்டி ஏற்பட்டு உள்நாட்டுப் போராக வெடித்தது.
# கோலா திராங்கானு

## வரலாறு

### சுல்தான் ஓமார்

அப்போது தெங்கு ஓமார் புக்கிட் புத்திரி (*Bukit Puteri)* எனும் இடத்தில் இருந்தார். தெங்கு மன்சூர் பாலிக் புக்கிட் (*Balik Bukit*) எனும் இடத்தில் இருந்தார். இறுதியில் தெங்கு ஓமார் தோல்வியுற்று கோலா திராங்கானுவை விட்டுத் தப்பியோடினார்.  
தெங்கு மன்சூர், சுல்தான் இரண்டாவது மன்சூர் (*Sultan Mansur II*) என்னும் பெயரில் அடுத்த சுல்தானானார். 1837-ஆம் ஆண்டில் சுல்தான் மன்சூர் இறக்கவே அவரின் மகன் சுல்தான் முகமத் என்னும் பெயரில் ஆட்சிப் பொறுப்பை ஏற்றார்.  
1839-ஆம் ஆண்டில் படையுடன் திராங்கானுவுக்குத் திரும்பிய தெங்கு ஓமார், சுல்தான் முகமத்தைத் தோற்கடித்து சுல்தான் ஓமார் என்னும் பெயரில் முடி சூடிக் கொண்டார்.
# கோலா திராங்கானு

## நிர்வாகம்

கோலா திராங்கானு மாநகராட்சி *(Kuala Terengganu City Council)* கோலா திராங்கானு மாநகரத்தை நிர்வகிக்கிறது, இந்த மாநராட்சி, கோலா நெருஸ் மாவட்டத்தை உள்ளடக்கியது.  
திராங்கானு ஆற்றின் முகத்துவாரத்தில் அமைந்து உள்ள கோலா திராங்கானு மாவட்டம்; அதன் பகுதிகளை இருப்பிடம் மாவட்டத்தை இரண்டு பகுதிகளாகப் பிரிக்கிறது.
# கோலா திராங்கானு

## நிர்வாகம்

### கோலா திராங்கானு உத்தாரா

ஒரு பகுதி கோலா திராங்கானு உத்தாரா *(Kuala Terengganu Utara)* (வடக்கு கோலா திராங்கானு). இந்தப் பகுதி இப்போது கோலா நெருசு *(Kuala Nerus)* என்று அழைக்கப் படுகிறது.
# கோலா திராங்கானு

## நிர்வாகம்

### கோலா திராங்கானு செலாத்தான்

மற்றொரு பகுதி கோலா திராங்கானு செலாத்தான் (*Kuala Terengganu Selatan*) (தெற்கு கோலா திராங்கானு). இது தான் கோலா திராங்கானு மாநகரின் மையமாகக் கருதப் படுகிறது.  
கோலா திராங்கானு மாநகரம், மாநிலத்தின் அரசியல் மற்றும் பொருளாதாரச் செயல்பாடுகளுக்கு இன்றியமையாதது. மாநில மற்றும் மத்திய அரசு நிறுவனங்களின் நிர்வாகக் கட்டிடங்களுக்கான மையமாக விளங்குகிறது. பல அமைச்சகங்களின் துறைகள் மற்றும் அரசாங்க அமைப்புகளின் அலுவலகங்கள் இங்கு உள்ளன.  
கோலா திராங்கானுவில் சுல்தானின் அரண்மனைகள் உள்ளன. எடுத்துக்காட்டாக இஸ்தானா படரியா (*Istana Badariah*) மற்றும் இஸ்தானா மசியா (*Istana Maziah*).
# கோலா திராங்கானு

## நிர்வாகம்

### நான்கு மாநிலச் சட்டமன்றப் பிரிவுகள்

மலேசியாவின் தேர்தல் ஆணையம் கோலா திராங்கானுவை நான்கு மாநிலச் சட்டமன்றப் பிரிவுகளாகப் பிரித்து உள்ளது, அவை:  
1. N13 - வாக்காப் மாம்பலம் *(Wakaf Mempelam)*
1. N14 - பண்டார் *(Bandar)*
1. N15 - லாடாங் *(Ladang)*
1. N16 - பத்து பூரோக் *(Batu Buruk)*
# கோலா திராங்கானு

## நிர்வாகம்

### முக்கியச் சேவை மையங்கள்

- மலேசியா திராங்கானு பல்கலைக்கழகம் *(Universiti Malaysia Terengganu)*
- சுல்தான் சைனல் அபிடின் பல்கலைக்கழகம் *(Universiti Sultan Zainal Abidin)*
- ஆசிரியர் கல்வி நிறுவனம் (டத்தோ ரசாலி இஸ்மாயில் வளாகம்) *(The Institute of Teacher Education Dato Razali Ismail Campus)*
- தொழில்துறை பயிற்சி நிறுவனம் *(industrial training institute)*
- சுல்தான் ஜைனல் அபிடின் (UniSZA) போதனா மருத்துவமனைப் பல்கலைக்கழகம் *(Universiti Sultan Zainal Abidin (UniSZA) Teaching Hospital)*  
சுல்தான் மாமுட் வானூர்தி நிலையம் *(Sultan Mahmud Airport);* சுல்தான் மிசான் ஜைனல் அபிடின் பல்நோக்கு அரங்கம் *(Sultan Mizan Zainal Abidin Stadium)* போன்ற சேவை மையங்களும் கோலா திராங்கானு மாவட்டத்திற்குள் அமைந்துள்ளன.
# தேள் கொடுக்கி

**தேள் கொடுக்கி** (*HELIOTROPIUM INDICUM*; **ஆனை வணங்கி**) ஆசியா
கண்டத்தைப் பூர்வீகமாகக் கொண்ட இத்தாவரம் மற்றத் தாவரங்களின் ஊடே வருடாவருடம் களையாக முளைக்கும் தன்மைகொண்டது. இவை 15 செ.மீற்றர்கள் முதல் 50 செ. மீற்றர்கள் வரை வளரும் தன்மைகொண்டது. இதன் தண்டுப்பகுதி முடிகள் அடர்ந்து நீள் சதுரவடிவில் முட்டைபோன்ற இலைகளைக்கொண்டு காணப்படுகிறது. இதன் பூக்கள் வெள்ளை நிறத்தில் சிறியதாகவும் பச்சை புள்ளிகளைக்கொண்டும், ஐந்து மகரந்த பைகள் அல்லிவட்டத்தில் சேர்ந்தும் காணப்படுகிறது. மேலும் இதன் பூவின் வடிவம் ஒரு முனைப் பாணியுடன் நான்கு கூரிய கருப்பையுடன் காணப்படுகிறது.
# ஜானகி கோயில்

**ஜானகி கோயில்** (Janaki Mandir) நேபாள நாட்டின் தனுஷா மாவட்டத்தின் **ஜனக்பூர்** நகரத்தில் அமைந்துள்ளது. இக்கோயில் சனகன் மகளான ஜானகிக்காக அர்ப்பணிக்கப்பட்ட இந்து கோயிலாகும்.
நேபாள மற்றும் இராஜபுத்திரர்களின் கட்டிடக் கலையில் வெள்ளை நிறத்தில் கட்டப்பட்ட இக்கோயில் 50 மீட்டர் உயரமும், 4,860 சதுர அடி பரப்பளவும் கொண்டுள்ளது. மூன்று தளங்கள் கொண்ட இக்கோயில் பளிங்கு மற்றும் கருங்கற்களால் கட்டப்பட்டுள்ளது. இக்கோயில் அறுபது அறைகள் கொண்டது. பல வண்ண கண்ணாடிகள், சித்திரங்கள், நுணுக்க வேலைப்பாடுகள் கொண்ட சன்னல்கள் கொண்டுள்ளன.
புராண வரலாற்றின் படி, மிதிலை நகரைத் தலைநகராகக் கொண்ட விதேக நாட்டின் மன்னர் சனகரின் மகளான சீதைக்கும், அயோத்தியைத் தலைநகராகக் கொண்ட கோசலை நாட்டின் மன்னர் தசரதனின் மகனான இராமருக்கும் இக்கோயில் அருகே அமைந்த மாளிகையில் திருமணம் நடந்தது.
# ஜானகி கோயில்

## வரலாறு

நேபாள வட்டார வழக்கில் இக்கோயிலை நௌ லக்கா கோயில் என அழைப்பர். நௌ எனும் வட மொழிக்கு ஒன்பது என்றும் லக்கா என்பதற்கு இலட்சம் என்று பொருள். இக்கோயிலை அமைக்க ஒன்பது இலட்சம் ரூபாய் செலவிட்டு கட்டியதால் இப்பெயராயிற்று.
ஜானகி கோயிலை, இந்தியாவின் திக்கம்கர் பகுதியின் இராணி விருச பானு என்பவர் 1910இல் கட்டினார்.  
ஏப்ரல் 2015இல் ஏற்பட்ட நேபாள நில நடுக்கத்தில் ஜானகி கோயிலின் சில பகுதிகள் சேதமடைந்தன.
# ஜானகி கோயில்

## திருவிழாக்கள்

- சீதா கல்யாணம் எனும் விவாக பஞ்சமி
- இராம நவமி
- திகார் திருவிழா
# ஜானகி கோயில்

## இதனையும் காண்க

- ஜனக்பூர்
- முக்திநாத் கோயில்
- சங்கு நாராயணன் கோயில்
# ஜேத்தவனராமயா

**ஜேத்தவனராமயா** (*Jetavanaramaya*), இலங்கையின் அனுராதபுரம் நகரத்தின் சிதலமடைந்த ஜேத்தவனத்தின் மகாவிகாரையில் அமைந்த பௌத்த தூபி ஆகும். இது பன்னாட்டு பௌத்த யாத்திரை தலங்களில் ஒன்றாகும்.  
சிதிலமடைந்த மகாவிகாரையில், அனுராதபுரத்தின் மன்னர் மகாசேனன் (273–301) கட்டத் துவங்கியத் இத்தூபியை, அவரது மகன் முதலாம் மகாசேனர் கட்டி முடித்தார்..  
இப்பௌத்த கட்டிட அமைப்பு, இலங்கையின் தேரவாதம் மற்றும் மகாயானப் பௌத்தப் பிரிவினர்களிடையே இருந்த பிணக்குகளை வெளிப்படுத்துகிறது. இத்தூபி பண்டைய வரலாற்று உலகின் உயரமான கட்டிட அமைப்புகளில் ஒன்றாக விளங்கியது. பிரமிடு அல்லாத கட்டிடங்களில் எகிப்து நாட்டின் அலெக்சாந்திரியாவின் கலங்கரை விளக்க மண்டபத்திற்கு அடுத்து, இத்தூபி 400 அடி (122 மீட்டர்) உயரம் கொண்டது. இதன் அடிப்பரப்பு 2,33,000 சதுர மீட்டர் பரப்பளவு கொண்டது. இத்தூபி 93.3 மில்லியன் செங்கற்களைக் கொண்டு கட்டப்பட்டது.  
இதன் வளாகம் 5.6 எக்டேர் பரப்பளவு கொண்டது. இவ்வளாகத்தில் 10,000 பிக்குகள் தங்கி பௌத்தக் கல்வியைப் பயில்கின்றனர்.
# ஜேத்தவனராமயா

## இதனையும் காண்க

- பௌத்த யாத்திரைத் தலங்கள்
# நாப்தியோனிக் அமிலம்

**நாப்தியோனிக் அமிலம்** *(Naphthionic acid)* என்பது C<sub>10</sub>H<sub>6</sub>(SO<sub>3</sub>H)(NH<sub>2</sub>) என்ற மூலக்கூற்று வாய்ப்பாடு கொண்ட ஒரு கரிம வேதியல் சேர்மமாகும். அமினோநாப்தலீன்சல்போனிக் அமிலங்களில் ஒன்றான இச்சேர்மம் நாப்தலீனிலிருந்து பெறப்படும் ஒரு வழிப்பொருளாகும். ஈசேர்மத்தின் கட்டமைப்பில் அமீன், சல்போனிக் அமிலம் என்ற இரண்டு வேதி வினைக்குழுக்களும் இடம்பெற்றுள்ளன. வெண்மை நிறத்துடன் திண்மமாகக் காணப்படும் இதன் வர்த்தக மாதிரிகள் சாம்பல் நிறத்தில் கிடைக்கின்றன . உரோச்செலீன் போன்ற அசோ சாயங்கள் தயாரிப்பில் நாப்தியோனிக் அமிலம் பயன்படுத்தப்படுகிறது. இவ்வினையின்போது அமிலத்தில் உள்ள அமினோ தொகுதி ஈரசோனியமாக்கப்பட்டு குறிப்பிட்ட β-நாப்தாலுடன் இணைக்கப்படுகிறது. 1-அமினோநாப்தலீனுடன் கந்தக அமிலத்தை வினைபுரியச் செய்து இது தயாரிக்கப்படுகிறது
# பன்னாட்டு நெல் ஆராய்ச்சி நிறுவனம்

**பன்னாட்டு நெல் ஆராய்ச்சி நிறுவனம்** (IRRI) பிலிப்பைன்ஸ் நாட்டின் லொஸ் பனோஸ், லாகுனாவைத் தலைமையகமாகக் கொண்டு இயங்கும் ஒரு பன்னாட்டு விவசாய ஆராய்ச்சி மற்றும் பயிற்சி நிறுவனம் ஆகும். இந்நிறுவனம் பதினேழு நாடுகளில் 1,300 ஊழியர்கள் பணியாற்றும் கிளை அலுவலகங்களைக் கொண்டுள்ளது. 1960 களில் ஆசியாவில் தானியப் பஞ்சத்தை எதிர்கொள்ளும் வகையில் பல்வேறு அரிசி இனங்களை வளர்க்கும் பசுமைப் புரட்சி மூலம் நன்கு அறியப்பட்டது.  
வறுமை மற்றும் பட்டினியைக் குறைத்தல், நெல் விவசாயம் பண்ணும் விவசாயிகள் மற்றும் நுகர்வோரின் சுகாதாரத்தை மேம்படுத்தல், மற்றும் நெல் விவசாயத்தில் நிலைப்பேறான சுற்றுச் சூழலை மேம்படுத்துதல் என்பவற்றை நோக்கமாகக் கொண்டு 1960இல் இந்நிறுவனம் ஆரம்பிக்கப்பட்டது. அது கூட்டு ஆராய்ச்சி, பங்களிப்பு, மற்றும் IRRI பணியாற்றும் நாடுகளில் தேசிய விவசாய ஆராய்ச்சி மற்றும் விரிவாக்க அமைப்புகள் வலுப்படுத்துதல் என்பவற்றை அதன் நோக்கமாக முன்னெடுக்கிறது.  
பன்னாட்டு நெல் ஆராய்ச்சி நிறுவனம், பன்னாட்டு விவசாய ஆராய்ச்சி மையங்களின் கூட்டமைவு(CGIAR) உள்ளடக்குகின்ற, உலகளாவிய உணவு பாதுகாப்பு ஆராய்ச்சிகளில் ஈடுபட்டுவரும் 15 விவசாய ஆராய்ச்சி மையங்களில் ஒன்றாகும். இது ஆசியாவின் மிகப்பெரிய இலாபநோக்கற்ற விவசாய ஆராய்ச்சி மையமாகவுமுள்ளது.
# பன்னாட்டு நெல் ஆராய்ச்சி நிறுவனம்

## தோற்றம்

பன்னாட்டு நெல் ஆராய்ச்சி நிறுவனமானது போர்ட் அறக்கட்டளை, ராக்பெல்லர் அறக்கட்டளை, மற்றும் பிலிப்பைன்ஸ் அரசின் ஆதரவுடன் 1960 ஆம் ஆண்டு நிறுவப்பட்டது.
# பன்னாட்டு நெல் ஆராய்ச்சி நிறுவனம்

## தாக்கம்

1960, 1970 ஆம் ஆண்டுகளில் நிகழ்ந்த ஆசியாவின் "பசுமை புரட்சி" இயக்கத்தில் அதன் பங்களிப்பு காரணமாக பன்னாட்டு நெல் ஆராய்ச்சி நிறுவனம் நன்கு அறியப்படுகிறது. நிலத்தில் சாய்ந்து விழுதல் காரணமாக உயரமான நெல் வர்க்கங்கள் பாதிப்படைந்த வேளையில் குட்டையான நெல் வர்க்கங்களை அறிமுகப்படுத்தியமையே அந்த முக்கியத்துவமாகும். பன்னாட்டு நெல் ஆராய்ச்சி நிறுவனத்தால் அறிமுகம் செய்யப்பட்ட IR8 உள்ளிட்ட குட்டையான நெல் வர்க்கங்கள் 1960 களில் இந்தியாவைப் பஞ்சத்தில் இருந்து காப்பாற்றியது.. இதனால் உருவாக்கப்பட்ட வர்க்கங்கள் IR வர்க்கங்கள் என பரவலாக அறியப்பட்டு, பல ஆசிய நாடுகளில் ஏற்றுக்கொள்ளப்பட்டன. 2005 ல் உலகின் நெல் பயிரிடப்பட்ட நிலப்பகுதியில் 60%, இதன் கலப்பின நெல் வகைகள் அல்லது அதன் சந்ததியில் இருந்து நடப்பட்டதாக மதிப்பிடப்பட்டுள்ளது.  
2011 இல் ஆஸ்திரேலிய பன்னாட்டு வேளாண் ஆராய்ச்சி மையம் வெளியிட்ட அறிக்கையொன்றில் தெற்காசியாவில் மூன்று நாடுகளில் ப.நெ.ஆ.நி 1985 க்கும் 2009 க்கும் இடையில் மேற்கொண்ட இனவிருத்தி செயற்பாடுகள் மதிப்பிடப்பட்டுள்ளன. இதன் மூலம் 1.46 பில்லியன் அமெரிக்க டொலர் பெறுமதியான வேலைகள் மேற்கொள்ளப்பட்டுள்ளதுடன் நெல் விளைச்சல் 13% வரை அதிகரிக்கப்பட்டுள்ளன.  
ப.நெ.ஆ.நி, சீன வேளாண் அறிவியல் அகாடமி,பெய்ஜிங் ஜீனோமிக்ஸ் நிறுவனம் (BGI) என்பன இணைந்து "3,000 க்கும் மேற்பட்ட வெவ்வேறு நெல்குடும்பங்களின் சரியான மரபணுக்களை முதன்முதலில் அடையாளம் கண்டுள்ளமை நெல் அறிவியலில் முக்கிய முன்னேற்றம் ஆகும்."
# பன்னாட்டு நெல் ஆராய்ச்சி நிறுவனம்

## ப.நெ.ஆ.நி,யின் அலுவலகம் காணப்படும் நாடுகள்

பின்வரும் நெல் பயிரிடும் ஆசிய ஆபிரிக்க நாடுகளில் ப.நெ.ஆ.நி,யின் அலுவலகங்கள் உள்ளன:
- புருண்டி
- மொசாம்பிக்
- வங்காளதேசம்
- கம்போடியா
- சீனா
- இந்தியா
- தென் கொரியா
- லாவோஸ்
- மியான்மர்
- நேபாளம்
- இலங்கை
- தாய்லாந்து
- வியட்நாம்
- பிலிப்பீன்சு
- இந்தோனேசியா
# வயாவிளான் மத்திய கல்லூரி

**வயாவிளான் மத்திய கல்லூரி** (*Vayavilan Central College*) இலங்கையின் யாழ்ப்பாண மாவட்டத்தில் வயாவிளான் கிராமத்தில் உள்ள மாகாணப் பாடசாலை ஆகும். இது பலாலி வீதியில் யாழ்ப்பாணத்தில் இருந்து 15 கிலோ மீற்றர் தூரத்தில் உள்ளது.
# வயாவிளான் மத்திய கல்லூரி

## வரலாறு

1945 அக்டோபர் 10 ஆம் நாள் வயாவிளான்-பலாலி தெற்கு வேலுப்பிள்ளை வித்தியாலயத்தில் நடைபெற்ற வயாவிளான், குரும்பசிட்டி, பலாலி மற்றும் அயல் கிராமங்களிலுள்ள முன்னணிப் பிரமுகர்கள் ஒன்றுகூடலில் வயாவிளான் மத்திய கல்லுாரியின் தோற்றம் பற்றிய ஆரம்ப முடிவு எடுக்கப்பட்டது. இதன்போது பலாலியில் பயன்படுத்தப்படாமல் வெற்றிடமாக இருந்த இராணுவத்திற்குரிய கட்டிடங்களைப் புதுப்பித்து பாடசாலைக்கெனப் பயன்படுத்துவதெனவும், இத் தீர்மானத்தை செயல்படுத்துவதற்கென ஒரு குழுவும் தெரிவுசெய்யப்பட்டது. மயிலிட்டி கிராமசபைத் தலைவராக இருந்த ஈழகேசரி நா. பொன்னையா தலைவராகவும், வழக்கறிஞர் திரு.வீ. இராசநாயகம் செயலாளராகவும், ஆசிரியர் ரீ. சின்னத்துரை பொருளாளராகவும் செயற்குழுவில் அங்கம் பெற்றனர். நாடாளுமன்ற உறுப்பினர் சு. நடேசன் காப்பாளராக நியமிக்கப்பட்டார்.  
இராணுவ கட்டிடங்களைப் பெற்றுக் கொள்வதில் நெருக்கடிகள் உணரப்பட்டதால், நா. பொன்னையாவினால் நடாத்தப்பட்டு வந்த காந்திக்கிராம மாதிரியை ஒத்த அமைப்பில் பாடசாலையை அமைக்க குழு விரும்பியது. அரச அனுமதியுடன் அந்த மாதிரிப் பண்ணையைப் பாடசாலைக்கென பெற்றுக் கொள்வதில் உடன்பாடு ஏற்பட்டு, அங்கிருந்த கட்டிடங்களை வகுப்பறைகளாக மாற்றினர்.  
1946 சனவரி 16 புதன்கிழமை அன்று 115 மாணவர்களுடன் நா. பொன்னையாவிற்குச் சொந்தமான மீனாட்சி பண்ணையில் அமைச்சர் சி. டபிள்யூ. டபிள்யூ. கன்னங்கரா பாடசாலையைத் திறந்து வைத்தார். மீனாட்சி பண்ணை அப்போது குரும்பசிட்டியில் அமைந்திருந்ததால் *குரும்பசிட்டி மத்திய கல்லுாரி* என ஆரம்பத்தில் பெயரிடப்பட்டது. காலப் போக்கில் அப்பகுதி வயாவிளானுடன் இணைக்கப்பட்டதனால் வயாவிளான் மத்திய கல்லுாரி எனப் பெயர்மாற்றம் செய்யப்பட்டது. இப்பாடசாலையின் முதலாவது அதிபராக கே. காராளசிங்கம் நியமிக்கப்பட்டார். இவருடன் மூன்று ஆசிரியர்களும் நியமிக்கப்பட்டனர். நா. பொன்னையாவிற்குச் சொந்தமான இரண்டு இரு கட்டிடங்கள் கற்பித்தலுக்ககப் பயன்படுத்தப்பட்டன. காரளசிங்கத்தின் காலத்தில் இப்பாடசாலை அரசாங்கத்தினால் மாதிரிப் பாடசாலையாக தெரிவுசெய்யப்பட்டது. பெண்கள், ஆண்களுக்கென தனித்தனியான மாணவர் விடுதிகளும் அமைக்கப்பட்டன. பின்னர் விவசாயம் கற்பித்தலுக்குரிய வசதிகள் ஆரம்பிக்கப்பட்டதுடன், உயர்தர வகுப்புக்களும் ஆரம்பிக்கப்பட்டன.  
வயாவிளான் மத்திய கல்லூரியில் அறிவியல் மற்றும் கலை பாடங்கள், விவசாயம், உலோக வேலை, மர வேலை, நெசவு, தையல், மனையியல், கணக்கியல், பொருளியல், சுருக்கெழுத்து, தட்டச்சு, சுகாதாரவியல், இசை, கலை, நடனம் என்பவற்றுக்கும் வசதிசெய்து கொடுக்கப்பட்டது. 1978 ஆம் ஆண்டளவில் திரைஅரங்கு மற்றும் நாடக வகுப்புக்களும் உயர்தர மாணவர்களுக்கு பயிற்றுவிக்கப்பட்டன.
# வயாவிளான் மத்திய கல்லூரி

## இடப்பெயர்வு

ஈழப்போர் காரணமாக 1990 ஆம் ஆண்டில் கட்டாய இடப்பெயர்வு நடந்தது. 1990 முதல் 1991 வரை புன்னாலைக்கட்டுவன் அரசினர் தமிழ்க் கலைவன் பாடசாலையிலும் பின்னர் உரும்பிராய் இந்துக் கல்லூரியிலும் இயங்கி வந்தது. 1995 ஆண்டு இடப்பெயர்வின் பின்னர் 1996 முதல் உரும்பிராயில் உள்ள தனியார் காணி ஒன்றில் 12 பரப்புக் காணியில் 1352 மாணவர்களுடன் பல ஆண்டுகளாக இயங்கி வந்தது.  
2010 செப்டம்பர் 28 இல் உயர் பாதுகாப்பு வலயத்திலிருந்து பாடசாலை விடுவிக்கப்பட்டிருந்தது. ஆயினும் கற்பித்தல் செயற்பாடுகள் உடனடியாக ஆரம்பிக்கப்படவில்லை. 2010 அக்டோபர் 11 இல் தரம் 10, க.பொ.த சாதாரண தரம், உயர்தர வகுப்புக்கள் உள்ளடங்கலாக சுமார் 450 மாணவர்களுக்கான கல்வி நடவடிக்கைகள் ஆரம்பித்து வைக்கப்பட்டன. 10 ஆம் ஆண்டுக்கு கீழ்ப்பட்ட மாணவர்களுக்கான கல்விச் செயற்பாடுகள் தொடர்ச்சியாக உரும்பிராயிலேயே இடம்பெற்று வந்தது.
# வயாவிளான் மத்திய கல்லூரி

## தற்போதைய நிலை

யாழ்ப்பாணம் வலிகாமம் வடக்கு உயர் பாதுகாப்பு வலயத்திலிருந்து விடுவிக்கப்பட்ட வயாவிளான் மத்திய கல்லுாரியின் கல்விச் செயற்பாடுகள் 20 ஆண்டுகளின் பின்னர் 2014 அக்டோபர் 11 இல் மீள ஆரம்பிக்கப்பட்டது. 240 பரப்புக் காணியைக் கொண்ட வயாவிளான் மத்திய கல்லுாரி யாழ்ப்பாண மாவட்டத்திலேயே அதிக பரப்பளவைக் கொண்டதாகவும் பெரிய விளையாட்டுத் திடலைக் கொண்ட பாடசாலையாகவும் திகழ்கிறது.
# வயாவிளான் மத்திய கல்லூரி

## பெயர் மாற்றம்

ஆரம்பத்தில் ”வயாவிளான் மத்திய கல்லுாரி” என்ற பெயருடனே ஆரம்பிக்கப்பட்டாலும், கன்னங்கரா கல்வி அமைச்சராக இருந்த காலத்தில் ”வயாவிளான் மத்திய மகா வித்தியாலயம்” என பெயர் மாற்றப்பட்டது. இது மீண்டும் 2014 நவம்பர் 2 இல் ”வயாவிளான் மத்திய கல்லுாரி” என்று மீண்டும் மாற்றம் பெற்றது.
# வயாவிளான் மத்திய கல்லூரி

## அதிபர்கள்-கால வரிசைப்படி

| தொடர் | பெயர் | தொடக்கம் | முடிவு |  |
| --- | --- | --- | --- | --- |
| 1. | கே. காராளசிங்கம் | 1946 | 1952 |  |
| 2. | கே. நவரத்தினராசர | 1952 | 1956 |  |
| 3. | ஈ. வீ. ஜே. கென்ஸ்மன் | 1956 | 1958 |  |
| 4. | கே. காராளசிங்கம் | 1958 | 1962 |  |
| 5. | எஸ். ஆறுமுகம் | 1962 | 1971 |  |
| 6. | பீ. சபாரத்தினம் | 1971 | 1976 |  |
| 7. | ஆர். இராமசாமி | 1976 | 1985 |  |
| 8. | என். கணேசபிள்ளை | 1985 | 1988 |  |
| 9. | ஏ. எஸ். நடராசர | 1988 | 2001 |  |
| 10. | கே. கனகராசர | 2001 | 2013 |  |
| 11. | வி. ரி. ஜெயந்தன் | 2013 | நடப்பு | } |
# 3-அமினோ-5-நைட்ரோசாலிசிலிக் அமிலம்

**3-அமினோ-5-நைட்ரோசாலிசிலிக் அமிலம்** *(3-Amino-5-nitrosalicylic acid)* C<sub>7</sub>H<sub>6</sub>N<sub>2</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் அரோமாட்டிக் சேர்மமாகும். 540 நா.மீ இச்சேர்மம் வலிமையுடன் ஒளியை ஈர்க்கிறது. 3,5-இருநைட்ரோசாலிசிலிக் அமிலத்துடன் ஒடுக்கும் முகவரான குறைப்புச் சர்க்கரையுடன் வினைபுரிந்து 3-அமினோ-5-நைட்ரோசாலிசிலிக் அமிலம் உற்பத்தி செய்யப்படுகிறது. இவ்வினையில் 3-நைட்ரோ தொகுதி (NOO−) அமினோ தொகுதியாக (NH2) ஒடுக்கப்படுகிறது.
# சுபாசு சந்திரா

**சுபாசு சந்திரா** (Subhash Chandra 30, நவம்பர் 1950) என்பவர் இந்திய ஊடகப் பெரும் தொழிலதிபர் ஆவார். எஸ்செல் என்னும் குழுமத்தின் தலைவர். ஜீ தொலைக் காட்சியைத் தொடங்கி அதன் தலைவராக இருந்தவர்.
# சுபாசு சந்திரா

## பணிகள்

அரியானா மாநிலத்தில் பிறந்த இவர். ஜீ தொலைக்காட்சி நிறுவனத்தை 1992 இல் தொடங்கினார். உல்லாசப் பூங்காக்கள், லாட்டரி சீட்டுகள், திரைப்பட அரங்குகள் போன்ற தொழில்களிலும் ஈடுபட்டார் 2009 இல் டிஎன்ஏ என்ற செய்தித்தாளையும் தொடங்கினார்.
2016 சூன் திங்களில் மாநிலங்களவை உறுப்பினராகப் பதவி ஏற்றார். தன்வரலாறு நூலை சுபாசு சந்திரா எழுதியுள்ளார். இந்நூலை இந்திய பிரதமர் நரேந்திர மோடி வெளியிட்டார்.
# சுபாசு சந்திரா

## விருதுகள்

கிழக்கு லண்டன் பல்கலைக்கழகத்தில் மதிப்புறு முனைவர் பட்டம் இவருக்கு வழங்கப்பட்டது.
எம்மி விருது, கனடா இந்திய அறக்கட்டளை வழங்கிய சான்சலனி குளோபல் இந்தியன் விருது ஆகியனவும் இவருக்குக் கிடைத்தன.
# சிந்துவின் வரலாறு

**சிந்து வரலாறு** (History of Sindh) (சிந்தி: سنڌ, உருது: سندھ, இந்தி: सिन्ध) பாகிஸ்தான் நாட்டின் மாகாணங்களில் ஒன்றாகும். 19ஆம் நூற்றாண்டின் முற்பகுதியில் சிந்து பகுதிகளில் அகழ்வாராய்ச்சி செய்த போது சிந்துவெளி நாகரீகம் கண்டறியப்பட்டது. ஆரியர்கள் சிந்து பகுதிகளில் வாழ்ந்த காலத்தில் இந்து சமய வேதங்கள் வெளிப்பட்டது. பாரசீகர்கள் சிந்து பகுதியையும், சிந்து ஆற்றையும் *இந்த்* என்று அழைத்தனர். இதனால் பரத கண்டத்தை ஆண்ட தில்லி சுல்தான்களும், முகலாயர்களும் *இந்துஸ்தான்* என்று அழைக்க காரணமாயிற்று. இதன் அடிப்படையில், பிரித்தானிய கம்பெனி ஆட்சியாளர்கள் இந்தியத் துணைக்கண்டத்திற்கு இந்தியா என்று பெயரிட்டனர். சிந்துவில் பாயும் வற்றாத சப்த நதிகளில் நீண்ட சிந்து ஆறு சிந்து பகுதியை வளமாக வைத்துள்ளது.
# சிந்துவின் வரலாறு

## வரலாறு

### பண்டைய காலம்

சிந்துவின் அமைவிடம்]]  
கி மு 7,000 ஆண்டுகளுக்கு முந்தைய சிந்துவெளி நாகரீக காலத்திய அரப்பா, மெஹெர்கர் நகரக் குடியிருப்புகள் சிந்து மாகாணத்தில் அகழ்வாராய்ச்சிகளால் கண்டுபிடிக்கப்பட்டது. பின்னர் சிந்து பகுதிகளில் கி மு 2,000 ஆண்டுகளுக்கு முந்தைய வேத கால பண்பாடு செழித்து விளங்கியது.  
ஆரியர்கள் சிந்து மற்றும் அதன் அண்டைப் பகுதிகளில் வாழ்ந்த காலத்தில் வேதங்கள் வெளிப்பட்டது. வேத இலக்கியங்கள், சிந்து ஆறு கடலில் கலக்கும் இடத்தை *பெருங்கடல்* என்று குறித்துள்ளது.  
சிந்துப் பகுதியை அசிரியர்கள் *சிந்தா* என்றும், பாரசீகர்கள் *இந்த்* என்றும், கிரேக்கர்களும், ரோமானியர்களும் *சிந்தஸ்* என்றும், சீனர்கள் *சிந்தௌ* என்றும், அரேபியர்கள் *சிந்த்* என்றும் அழைத்தனர். மகாபாரத காவியத்தில் சிந்து நாட்டின் மன்னராக ஜெயத்திரதனைக் குறிப்பிடுகிறது. பண்டைய சிந்து நாட்டின் அண்மை நாடுகளாக சௌவீர நாடு மற்றும் சிவி நாடுகள் விளங்கின.  
கி மு 6ஆம் நூற்றாண்டில் அகாமனிசியப் பேரரசின் பாரசீகப் பேரரசர் சிந்து பகுதியை வென்று, சிந்து பகுதியை பாரசீகப் பேரரசின் ஒரு மாகாணமாகக் கொண்டார். பாரசீகர்கள் சிந்துவை *இந்து* என்றே அழைத்தனர்.  
கி மு 323இல் கிரேக்கப் பேரரசர் அலெக்சாண்டர் சிந்து பகுதியைக் கைப்பற்றினார். அலெக்சாண்டரின் மறைவுக்குப் பின்னர் ஹெலனிய காலத்தில் கிரேக்கப் படைத்தலைவர் செலுக்கஸ் நிக்கோடர் நிறுவிய செலூக்கியப் பேரரசில் சிந்து பகுதி ஒரு மாகாணமாக விளங்கியது.  
கி மு 305இல் சந்திரகுப்த மௌரியர் காலத்தில் சிந்து பகுதியை செலூக்கியப் பேரரசிடமிருந்து கைப்பற்றி மௌரியப் பேரரசில் இணைத்துக் கொண்டார்.  
அசோகர் காலத்தில் சிந்து பகுதி பௌத்தர்களின் சிறந்த வாழ்விடங்களில் ஒன்றாக விளங்கியது.
கி மு 232இல் மௌரியர்களின் வீழ்ச்சிக்குப் பின்னர் சிந்து பகுதி கிரேக்க பாக்திரியர்களின் கையில் வீழ்ந்தது. மேலும் கிரேக்க பாக்திரியா ஆட்சியாளர்களும், மக்களும் பௌத்த சமயத்திற்கு மதம் மாறி, பௌத்த சமயத்தைப் பரப்பினர்.  
கிரேக்க பாக்திரியர்களை வென்ற சிதியர்கள் சிந்து பகுதியை ஆண்டனர். கி பி முதல் நூற்றாண்டில் குசாணர்களின் பேரரசர் கனிஷ்கர் சிந்து பகுதியை கைப்பற்றி, பௌத்த சமயத்தைத் தழுவி, பௌத்த சமயத்தை பேரரசு முழுவதும் பரப்பினார்.  
கி பி 3ஆம் நூற்றாண்டில் நடுவில் பாரசீகத்தின் சசானியர்களின் கீழ், இந்தோ சசானியர்கள் சிந்து பகுதியை ஆண்டனர்.  
கி பி 4ஆம் நூற்றாண்டில் குப்தப் பேரரசின் கீழ் சிந்து மாகாணம் சென்றது.
கி பி 5ஆம் நூற்றாண்டில் ஹெப்தலைட்டுகள் குப்த பேரரசை வென்று சிந்து மாகாணத்தைக் கைப்பற்றி ஆண்டனர்.
பின்னர் ரோர் பல நூற்றாண்டுகள் சிந்து மாகாணத்தை ஆண்டனர். ஹர்சப் பேரரசில் இருந்த சிந்து மாகாணம், பின்னர் ராய் வம்சத்தினரால் ஆளப்பட்டது. கி பி 632இல் *அரோர்* வம்சத்தினர், இராய் வம்சத்தவர்களை வென்று வடக்கில் முல்தான் முதல் தெற்கில் கட்ச் வரை ஆண்டனர்.
# சிந்துவின் வரலாறு

## வரலாறு

### மத்திய கால வரலாறு

கி பி எட்டாம் நூற்றாண்டில் அரபு படையெடுப்பாளாரான சிரியாவின் முகமது பின் காசிம், சிந்து பகுதியை ஆண்ட இந்து மன்னர் இராஜா தாகிரை வென்றதால், உமையா கலீபகத்தின் கிழக்கு மாகாணமாக சிந்து பகுதி விளங்கியது.  
கி பி பதிமூன்றாம் நூற்றாண்டின் நடுவில் பரத கண்டத்தின் சூம்ர வம்சத்தவர்களால் இராஜபுத்திர இசுலாமியர்களான *சம்மா வம்சத்தவர்கள்* வெல்லப்பட்டு, மீண்டும் சிந்து பகுதியில் இந்து இராச்சியம் உருவாகப்பட்டது.  
ஆப்கானிய கஜினி முகமது மற்றும் கோரி முகமது ஆட்சியில் சிந்து பகுதி கொள்ளையடிக்கப்பட்டது. பின்னர் தில்லி சுல்தானகம் மற்றும் முகலாயப் பேரரசு காலத்தில் சிந்து மாகாணமாக விளங்கியது.  
1747இல் அகமது ஷா துராணிப் பேரரசிற்கு கப்பம் செலுத்தும் நாடாக சிந்து இராச்சியம் விளங்கியது.
# சிந்துவின் வரலாறு

## வரலாறு

### காலனியக் காலம்

1843இல் பிரித்தானிய ராஜ் படைகள் சிந்துவைக் கைப்பற்ற, பஷ்தூன் இனத்தைச் சேர்ந்த முதலாம் ஆகா கான் உதவியதால், அவருக்கு இறக்கும் வரை ஆங்கிலேயர்கள் ஓய்வூதியம் அளித்தனர். பின்னர் ஆங்கிலேயர்கள் சிந்துப் பகுதியை , மும்பை மாகாணத்துடன் இணைத்தனர். பின்னர் 1936இல் பம்பாய் மாகாணத்திலிருந்து, சிந்துப் பகுதியை பிரித்து, தனி சிந்து மாகாணத்தை உருவாக்கினர்.
# சிந்துவின் வரலாறு

## வரலாறு

### இந்தியப் பிரிவினைக்குப் பின்னர்

இந்தியப் பிரிவினைக்குப் பின்னர் சிந்து பகுதி பாகிஸ்தான் நாட்டின் ஒரு மாநிலமாக விளங்குகிறது. கராச்சி நகரம் சிந்து மாநிலத்தின் தலைநகராக உள்ளது. பாகிஸ்தானின் மிகப் பெரிய துறைமுகமாக *கராச்சி துறைமுகம்* இயங்குகிறது.
# சிந்துவின் வரலாறு

## மொழிகள்

சிந்து வெளி பண்பாட்டுக் காலத்தில் சிந்து பகுதியில் பேசப்பட்ட மொழி குறித்து இதுவரை அறியப்படவில்லை. வேத காலத்தில் சமசுகிருதம், பிராகிருதம், பாலி பேசப்பட்டது. சமசுகிருதம் மற்றும் பாலி மொழியில் பல சமய இலக்கியங்கள் தோன்றியது. பண்டைய சிந்தி பழங்குடி மக்கள் சிந்தி மொழி, முண்டா மொழிகள் மற்றும் திராவிட மொழிகள் பேசினர்.
# சிந்துவின் வரலாறு

## புகழ் பெற்றவர்கள்

- முகமது அலி ஜின்னா
- லால் கிருஷ்ண அத்வானி
# பொன்னியின் செல்வன் (வெளிவராத திரைப்படம்)

***பொன்னியின் செல்வன்*** ஒரு வெளியிடப்படாத வரலாற்றுப் பின்னணி கொண்ட தமிழ்த் திரைப்படமாகும். ம. கோ. இராமச்சந்திரன் இப்படத்தைத் தயாரித்து, இயக்கி 1959 ஆம் ஆண்டு வெளியிடவிருந்தார். இது கல்கி கிருஷ்ணமூர்த்தி எழுதிய புதினத்தின் திரைப்பட வடிவமாகும்.
# பொன்னியின் செல்வன் (வெளிவராத திரைப்படம்)

## கதைச்சுருக்கம்

பார்க்க: பொன்னியின் செல்வன்
# பொன்னியின் செல்வன் (வெளிவராத திரைப்படம்)

## நடிகர்கள்

- ம. கோ. இராமச்சந்திரன் - *வல்லவரையன் வந்தியத்தேவன்*
- ஜெமினி கணேசன் - *ராஜராஜ சோழன் (அருள்மொழிவர்மன்)*
- வைஜயந்திமாலா - *குந்தவைப்பிராட்டியார்*
- பத்மினி - *வானதி*
- சாவித்திரி - *பூங்குழலி*
- பி. சரோஜாதேவி - *மணிமேகலை*
- எம். என். ராஜம் - *நந்தினி*
- சித்தூர் வி. நாகையா - *சுந்தர சோழர்*
- டி. எஸ். பாலையா - *ஆழ்வார்க்கடியான்*
- எம். என். நம்பியார் - *சின்னப் பழுவேட்டரையர்*
- ஓ. ஏ. கே. தேவர் - *ஆதித்த கரிகாலன்*
# பொன்னியின் செல்வன் (வெளிவராத திரைப்படம்)

## தயாரிப்பு

இத் திரைப்படத்தைத் தயாரிப்பதாக எம். ஜி. ஆர். 1958 ஆம் ஆண்டு அறிவித்தார். கதையின் திரைப்படத்துக்கான உரிமையை 10,000 க்கு வாங்கினார்.
# பொன்னியின் செல்வன் (வெளிவராத திரைப்படம்)

## முடக்கம்

1958ஆம் ஆண்டு சீர்காழியில் ஒரு நாடகத்தில் நடித்துக் கொண்டிருக்கும் போது எம். ஜி. ஆருக்கு ஒரு விபத்து ஏற்பட்டது. அது குணமடைய ஆறு மாதங்கள் அவர் ஓய்வில் இருக்கவேண்டி வந்தது. அதனால் *மலைநாட்டு இளவரசன்*, *சிரிக்கும் சிலை*, *சிலம்புக் குகை*, *தூங்காதே தம்பி தூங்காதே* போன்ற மற்றப் படங்களுடன் பொன்னியின் செல்வன் தயாரிப்பும் முடக்கப்பட்டது.
# கம்சாத்கா பிரதேசம்

## நிலவியல்

கம்சாத்கா பிரதேசம் கம்சாத்கா தீபகற்ப நிலப்பரப்பைச் சேர்ந்த. தீபகற்பத்தை ஒட்டிய முதன்மை நிலம், கரகின்ஸ்கி தீவு, மற்றும் கமாண்டர் தீவு ஆகியவற்றைக் கொண்டதாக உள்ளது. கிழக்கில் பசிபிக் பெருங்கடலின் பிரிங் கடலும்,(கடற்கரையின் நீளம் 2000&nbsp;கி.மீ., மேற்கில் – ஒக்கோட்ஸ் கடல் (கடற்கரையின் நீளம் 2000&nbsp;கி.மீ.). கொண்டதாக உள்ளது.  
மலைத் தொடர்கள்; சிறிடின்னி மலைத்தொடர் (நீளம் 900&nbsp;கி.மீ.), ஈஸ்ட், விட்வைஸ்கே, பின்சின்ஸ்கை, பகாசின்ஸ்கை, ஒலேயுட்ரோஸ்க் போன்றவை. உயரமான மலைகள்: குவக்யோந்டன் (2613 மீ), ஐஸ் (2562 மீ), அக்யூட் (2552 மீ), ஷிஷில் (2531 மீ), டைலீ எரிமலை (2234 மீ) .  
இந்த மண்டலத்தில் காம்சாட்கா எனும் செயல்படும் எரிமலையும், 300 பெரிய நடுத்தர அளவு எரிமலைகளும் உள்ளன. இதில் 29 எரிமலைகள் விழித்திருப்பவை. யூரேசியாவின் மிகப்பெரிய எரிமலையான – குளுச்வீஸ்கே (உயரம் 4750 மீ) உள்ளது. எரிமலைகளின் செயல்பாட்டால் இப்பிராந்தியத்தில் கனிமங்கள் நிறைந்துள்ளன, மேலும் புவி வெப்பச் செயல்பாட்டின் வெளிப்பாடாக, நிலவியல் கல்விக்கு உதவக்கூடியதாகவும், வெந்நீர் ஊற்றுகள் கொண்ட பிரதேசமாகவும் விளங்குகிறது.  
இப்பகுதியின்
காலநிலை பெரும்பாலும் துணை ஆர்ட்டிக் கால நிலையாக உள்ளது கடற்கரைப் பகுதிகளில் பருவமழை பொழிகிறது.
# கம்சாத்கா பிரதேசம்

## நிலவியல்

### இயற்கை

தீபகற்பத்தின் பெரும்பகுதி ஸ்டோன் பிர்ச் காடுகளால் சூழப்பட்டுள்ளது. மலைச்சரிவுகளின் மேல் பகுதிகளில் பூச்ச மரம், சிடார் இல்ஃபின் ஆகியவற்றைக் கொண்டும், மையப் பகுதியில், குறிப்பாக காம்சாட்கா ஆற்றுப் பள்ளத்தாக்கில் மிகப் பரந்த அளவிலான காடுகளைக் கொண்டதாக உள்ளது. வெள்ளச் சமவெளிகளில் உள்ள காடுகளில் நெட்டிலிங்கம், பூச்ச மரம், ஹேரி, சூசினியா, வில்லோ ஸ்காலின் ஆகிய மரங்களைக் கொண்டதாக உள்ளது. இரண்டாவது அடுக்கு, மற்றும் அடியில் வளரும் புதர்களில் பொதுவான ஹாவ்தோர்ன் சிலெனோமையாகோடனே, ஆசிய செர்ரி, ரோவன் காம்சட்கா போன்ற புதர்கள் - காம்சட்கா எல்டர்பெரிஸ், ரோஷிப்ஸ் டுபூஷ்கோவே, ரோவன் புசினோலிஸ்டனே, ஹனிசக்கிள் காம்சட்கா, மியாடோவிஸ்வீட், வில்லோ புதர்கள், மற்றும் பல தாவர இனங்களைக் கொண்டுள்ளது. குறிப்பாகக் கடலோரப் பகுதியான காம்சட்கா பை டால் - ஷிலாமைனிக் காம்சட்கா, ஆங்கிலிகா பீர்ச் பூல், 3.4 மீட்டர் வாரக்கூடிய இனிப்பு பாசினிப்பின் போன்ற தாவரங்கள் காணப்படுகின்றன.  
சமாசாத்கா மண்டலத்தில் 14.5% பகுதிகள் சிறப்பாகப் பாதுகாக்கப்பட்ட பகுதிகளாக உள்ளன. இங்கு கூட்டமைப்பால் பாதுகாக்கப்பட்ட ஆறு பகுதிகளும், நான்கு தேசியப் பூங்காக்கள் ("நலேச்சிவோ", "பைஸ்டிரிங்ஸகே", "சவுத் காம்சட்கா", "குளுச்வ்ஸ்கே") உள்ளன. 22 பாதுகாக்கப்பட்ட பகுதிகள் வட்டார முக்கியத்துவம் வாய்ந்தவை; 116 இயற்கை நினைவுச் சின்னங்கள்; நான்கு பாதுகாக்கப்பட்ட நினைவுச்சின்னங்கள் ( இயற்கை பூங்காவான "நீல ஏரி", தென்மேற்கு மற்றும் துருவப்பகுதி சொப்லோவிஸ்கி பாதுகாக்கப்பட்ட பகுதி ) ஆகியவை உள்ளன.  
க்ரோனோடிஸ்கி இயற்கை பாதுகாக்கப்பட்ட பகுதி என்பது உருசிய தூரக்கிழக்கில் உள்ள காம்சட்கா தீபகற்பத்தில் இயற்கை அறிவியல் ஆய்வுக்காக ஒதுக்கப்பட்ட ஒரு இயற்கை பகுதியாகும். இது 1934 இல் உருவாக்கப்பட்டது இதன் தற்போதைய எல்லைப் பகுதியாக 10,990 சதுரகி.மீ. (4,240 சதுர மைல்) உள்ளது.  
இங்கு பெரும்பாலும் அறிவியலாளர்கள் மட்டும் அனுமதிக்கப்படுகின்றனர், தோராயமாக ஆண்டுக்கு 3,000 பேர் வருகின்றனர். இவர்களை உலங்கு வானூர்தியில் அழைத்துச் செல்கின்றனர், ஒரு நாள் கட்டனமாக வசூலிக்கப்படும் தொகை தோராயமாக அமெரிக்க டாலரில் $700 ஆகும்.
# கம்சாத்கா பிரதேசம்

## பொருளாதாரம்

இந்தப் பிராந்தியத்தில் உள்ள முதன்மைத் தொழில்கள் மீன்பிடித்தல், கப்பல் பழுதுபார்த்தல், காட்டியல். நிலக்கரி போன்ற மூலப்பொருள் சார்ந்த தொழில்களாகும். மேலும் இங்கு எண்ணை வளமும், கனிம வளமும் உள்ளன என்றாலும் இப்பிராந்தியம் இனிமேல்தான் வளர்ச்சியுற வேண்டியுள்ளது.
# கம்சாத்கா பிரதேசம்

## மக்கள் வகைப்பாடு

மக்கள் தொகை: 322,079(2010 கணக்கெடுப்பு)
# கம்சாத்கா பிரதேசம்

## மக்கள் வகைப்பாடு

### 2007 க்கான முதன்மை புள்ளி விவரங்கள்

தரவு:
- பிறப்பு: 3,931 (1000 பேருக்கு 11.32 , நகரம் 11.36 & ஊரகம் 11.20 ).
- இரப்பு: 3,863 (1000 பேருக்கு 11.13, நகரம் 10.49 & ஊரகம் 13.63 ).
- இயற்கையான வளர்ச்சி விகிதம்: ஒரு ஆண்டுக்கு +0.02% (நகரம் +0.09% & ஊரகம் -0.24% ).
இரண்டு தசாப்பதங்களுக்குப் பிறகு, பிராந்தியத்தின் மக்கள் தொகை வளர்வதற்கு பதிலாக 2007 இல் குறைந்தது. எனினும் 2008, முதல் பாதியில் இப்போக்கு மாறியது. மக்கள் தொகை குறையக்காரணம் கிராமப் புறங்களில் இறப்பு விகிதம் மிகுதியாக இருந்ததாகும். பின் இதில் கவணம் செலுத்தப்பட்டது.
; 2012 க்கான முதன்மை புள்ளி விவரங்கள்
- பிறப்புகள்: 4 158 (1000 பேருக்கு 13.0 )
- இறப்புகள்: 3 691 (1000 பேருக்கு 11.5)
**கருத்தரித்தல் விகிதம்:**
2009 – 1.58 | 2010 – 1.51 | 2011 – 1.61 | 2012 – 1.73 | 2013 – 1.77 | 2014 – 1.85 | 2015 – 1.88(e)
# கம்சாத்கா பிரதேசம்

## மக்கள் வகைப்பாடு

### இனக்குழு பட்டியல்

இனக்குழு பட்டியல் (2010):
# கம்சாத்கா பிரதேசம்

## மக்கள் வகைப்பாடு

### சமயம்

2012 ஆண்டைய அதிகாரப்பூர்வ மக்கள் கணக்கெடுப்பின்படி y மக்கள் தொகையில் இப்பிராந்தியத்தில் 31.2% உருசிய மரபுவழி திருச்சபை கிருத்தவர்கள், 4% பேர் திருச்சைகளால் ஒருங்கிணைக்கப்படாத பொதுவான கிருத்தவர்கள், 1% பேர் எந்த திருச்சபையையும் சேராத கட்டுப்பாடுமிக்க கிருத்தவர்கள் அல்லது கிழக்கு மரபுவழித் திருச்சபை கிருத்தவர்கள், 2% பேர் ஸ்லாவிக் நாட்டுப்பற சமயத்தவர்களாகவோ அல்லது சைபீரிய ஷாமனியராகவோ உள்ளனர், 1% பேர் இசுலாமியர், 1% பேர் சீர்திருத்த கிருத்தவர்கள், 0.4% பேர் இந்து சமயத்தவர்(வைதீகம், வைணவம் அல்லத் தாந்திரீகம்). 23% பேர் சமய நம்பிக்கை அற்றவர்கள், 21% பேர் இறை மறுப்பாளர்கள், 15.4% பேர் பிற சமயத்தவர்கள் அல்லது சமயக் குறித்த கேள்விக்கு பதில் அளிக்காதவர்கள்.
# ஹொசபேட்டே

**ஹொசபேட்டை** (Hospet) இந்திய மாநிலமான, மத்திய கர்நாடகத்தில் உள்ள விஜயநகர மாவட்டத்திலுள்ள நகராட்சி மன்றம் ஆகும். இந்நகரம் துங்கபத்திரை ஆற்றின் கரையில் அமைந்துள்ளது. ஹோஸ்பேட் நகரத்தின் பெயரை 1 நவம்பர் 2014 முதல் *ஹொசப்பேட்டே* (Hosapete) என பெயர் மாற்றம் செய்து கர்நாடக அரசு அறிவித்துள்ளது.  
ஹொஸ்பெடை நகரம் இந்தியாவின் உலகப் பாரம்பரியக் களங்களில் ஒன்றான ஹம்பியிலிருந்து 12 கிலோ மீட்டர் தொலைவிலும், பெங்களூரிலிருந்து 330 கிலோ மீட்டர் தொலைவிலும், பெல்லாரி நகரத்திலிருந்து 60 கிலொ மீட்டர் தொலைவிலும் அமைந்துள்ளது. ஹொஸ்பெட்டை நகரம் விஜயநகரப் பேரரசின் தலைநகராக விளங்கியது. ஹொஸ்பேட்டை இரும்பு கனிமங்களும், இரும்பாலைகளும் கொண்டது.
# ஹொசபேட்டே

## மக்கள் தொகையியல்

2011ஆம் ஆண்டு இந்திய மக்கள் தொகை கணக்கெடுப்பின் படி, ஹொஸ்பெட்டை நகரத்தின் மொத்த மக்கள் தொகை 2,06,159 ஆகும். எழுத்தறிவு 80% ஆகும். ஆறு வயதிற்குட்டவர்களின் விழுக்காடு 12% ஆகும்.
# ஹொசபேட்டே

## இதனையும் காண்க

- ஹம்பி
# வாட் பிரசிறீ ரத்தின சசாதரம்

புத்தர் கோயில்]]
**வாட் பிரசிறீ ரத்தின சசாதரம்** அல்லது **வாட் பிர கேவ்** (Wat Phrasri Rattana Sasadaram or Wat Phra Kaew), தாய்லாந்து நாட்டின் பாங்காக் நகரின் மிக அழகானதும், புனிதமானதுமான மரகதக்கல் புத்தர் சிலை அமைந்துள்ள கோயில் ஆகும்
இந்த பௌத்த அடுக்குத் தூபி தாய்லாந்து நாட்டின் தலைநகரான பாங்காக் அரணமையில் அமைந்துள்ளது. இப்அடுக்குத் தூபிவில் பிக்குகள் தங்குவதில்லை.  
தாய்லாந்து நாட்டு மன்னர் மட்டுமே மரகதக் கல்லிலான புத்தரின் சிலை அருகே செல்ல இயலும். ஆண்டிற்கு மூன்று முறை புத்த சிலையின் துணி மன்னரால் மாற்றி உடுத்தப்படுகிறது.  
தாய்லாந்து மன்னர் முதலாம் இராமாவால் இக்கோயில் கட்டப்பட்டது.
# சாம் பிரதீபன்

**மரியநாயகம் சாம் பிரதீபன்** இலங்கையில் நாடக, மற்றும் ஊடகக் கலைஞர் ஆவார். இவர் நாடகம், கூத்துக்கலை, இலக்கியம், விமர்சனம், ஆய்வு, கவிதை, தொலைக்காட்சி நிகழ்ச்சித் தயாரிப்பு, தொலைக்காட்சி நாடக இயக்கம், நடிப்பு, என பல துறைகளிலும் பன்முக ஆளுமை கொண்டவர்.  
யாழ் பல்கலைக்கழகப் பட்டம் பெற்றவரான சாம் பிரதீபன் இலங்கைத் திருமறைக் கலாமன்றத்தின் முன்னாள் பிரதி இயக்குனராகப் பணியாற்றினார். நவீன நாடகங்கள், இலக்கிய நாடகங்கள், வார்த்தைகளற்ற நாடகங்கள், வரலாற்று நாடகங்கள், சிறுவர் நாடகங்கள், தெருவெளி நாடகங்கள், ஓராள் நாடகங்கள், சுத்துருவ நாடகங்கள், நாட்டுக் கூத்துக்கள் எனப் பலவற்றை எழுதி நெறிப்படுத்தியுள்ளதோடு புலம் பெயர் வாழ்வை மையப்படுத்தியதாக 250 இற்கும் மேற்பட்ட தொலைக்காட்சி நாடகங்களையும் எழுதி இயக்கியுள்ளார்.  
"ஆதாரம்" "கலைமுகம்" போன்ற பொருளாதார கலை இலக்கிய சஞ்சிகைகளின் ஆசிரியர் குழுவில் இணைந்து பணியாற்றியுள்ளதுடன் "ஏர்முனை" "உழைப்போம் உயர்வோம்" என்ற பொருளாதார மேம்பாடு சார்ந்த வானொலி நிகழ்ச்சிகளையும் சமுக விழிப்புணர்வு சார்ந்த வானொலி நாடகங்களையும் 90 களின்நடுப்பகுதிகளில் எழுதி தயாரித்துள்ளார்.  
ஜேர்மனிய நாடகவியலாளரான "கிறிஸ்ரல் ஹொப்வ்மன்" மற்றும் லண்டன் மஞ்சஸ்ரர் பல்கலைக்கழக நாடக அரங்கியல் பீடாதிபதி "ஜேம்ஸ் தொம்சன்" ஆகியோரிடம் நாடகப் பிரதியாக்கம் மற்றும் பிரயோக அரங்க முறைமை போன்ற நாடகவியல் நுட்பங்களை கற்றுத் தேர்ந்துள்ளார்.  
திருமறைக் கலாமன்றத்தினூடாக இலங்கையின் நாடளாவிய ரீதியில் பல நாடகப் பயிற்சிப் பட்டறைகளை நவீன நுட்பங்களோடு பயிற்றுவித்து பல இளைஞர்களை நாடக ஈடுபாட்டுக்குள் கொண்டு வந்திருக்கின்றார்.  
90களின் இறுதிப் பகுதியில் இருந்து நாடு கடந்த ரீதியில் சர்வதேச அளவில் பயணம் செய்து தனது பல கலை வெளிப்பாடுகளை அவைக்காற்றுகைகளாக நிகழ்த்தியிருக்கிறார். பிரான்ஸ் ஜேர்மனி நெதர்லாந்து டென்மார்க் நோர்வே லண்டன் இத்தாலி சுவிற்சலாந்து கனடா அமெரிக்கா அவுஸ்திரேலியா போன்ற பல நாடுகளிலும் நாடகக் கலையினையும் கூத்துக் கலையினையும் காவிச் சென்று அவைக்காற்றுகை செய்துள்ளதோடு நாட்டுக் கூத்தின் தேசிய மயப்படுத்தல் பற்றியதான பல பரீட்சாத்த முயற்சிகளையும் மேற்கொண்டுள்ளார்.  
**சாம் பிரதீபன் படைப்புகள் :**  
**சாம் பிரதீபன் கவிதைகள்**  
சாம் பிரதீபன் கட்டுரைகள்
# சாம் பிரதீபன்

## விருதுகள்

"நீதியின் இருக்கைகள்" என்ற இவருடைய கவிதை நாடகத் தொகுப்பு நூலுக்கு 2000ம் ஆண்டு இலங்கை சாகித்திய விருது கிடைத்திருக்கின்றது.
# பத்ராவதி (கர்நாடகம்)

**பத்ராவதி** (*Bhadravati*) இந்திய மாநிலமான கர்நாடகாவின் சிமோகா மாவட்டத்தின் சிமோகா வருவாய் வட்டத்தில் உள்ள நகரமாகும். பத்ராவதி நகரம் பெங்களூரிவிலிருந்து 255 கிலோ மீட்டர் தொலைவிலும், மாவட்டத் தலைமையிடமான சிமோகா நகரத்திலிருந்து 20 கிலோ மீட்டர் தொலைவிலும் உள்ளது.
பத்ராவதி நகராட்சி 67.05 சதுர கிலோ மீட்டர் பரப்பளவும், 1,51,102 மக்கள் தொகையும் கொண்டது.
# பத்ராவதி (கர்நாடகம்)

## பெயர்க் காரணம்

இந்நகரில் பாயும் பத்ரா ஆற்றின் பெயரால் இந்நகருக்கு பத்ராவதி எனப் பெயர் ஆயிற்று. இந்நகரத்தின் முந்தைய பெயர் பேன்கிபுரா அல்லது பேன்கி பட்டின ஆகும்.
ஆறு வயதிற்குட்பட்ட குழந்தைகள், மொத்த மக்கள் தொகையில் 10% அளவில் உள்ளனர். பத்ராவதி நகரத்தின் முக்கிய மொழி கன்னட மொழி ஆகும்.
# பத்ராவதி (கர்நாடகம்)

## போக்குவரத்து

### சாலை

தேசிய நெடுஞ்சாலை எண் 206 மற்றும் 13 பத்ராவதி நகரத்தின் வழியாக செல்கிறது. பெங்களூருவிலிருந்து சிமோகா செல்லும் பேருந்துகள் பத்ராவதி நகரத்தில் நின்று செல்கிறது.
# பத்ராவதி (கர்நாடகம்)

## போக்குவரத்து

### தொடருந்து

சிமோகா – பெங்களூர், மைசூர் – சிமோகா, பிரூர் – சிமோகா செல்லும் அனைத்து தொடருந்துகளும், பத்ராவதி தொடருந்து நிலையத்தில் நின்று செல்கிறது.
# பத்ராவதி (கர்நாடகம்)

## பொருளாதாரம்

பத்ராவதி நகரத்தில் இரும்புத் தொழிற்சாலையும், காகித தொழிற்சாலையும் உள்ளது.
# பத்ராவதி (கர்நாடகம்)

## சுற்றுலாத் தலங்கள்

- இலக்குமி நரசிம்மர் கோயில்
- பத்ரா வனவிலங்குகள் காப்பகம்
# பத்ராவதி (கர்நாடகம்)

## இதனையும் காண்க

- பத்ராவதி (மகாராஷ்டிரம்)
# பி. புல்லையா

**பி. புல்லையா** (P. Pullaiah, 1911–1985) (Telugu: పి.పుల్లయ్య) தெலுங்கு, தமிழ்த் திரைப்பட இயக்குநராவார். தெலுங்குத் திரைப்படத்துறைக்கான இவரின் பங்களிப்பினைப் பாராட்டி இவருக்கு *இரகுபதி வெங்கையா விருது* எனும் விருது வழங்கப்பட்டது. இவரை *Daddy* என திரைத்துறையினர் அழைத்தனர்.
# பி. புல்லையா

## சொந்த வாழ்க்கை

தெலுங்கு, தமிழ்த் திரைப்பட நடிகையான பி. சாந்தகுமாரி இவரின் மனைவியாவார்.
# பி. புல்லையா

## திரைத்துறைக்கான பங்களிப்புகள்

### இயக்கிய தமிழ்த் திரைப்படங்கள்

1. விஜயலட்சுமி (1946)
1. பக்த ஜனா (1948)
1. மனம்போல் மாங்கல்யம் (1953)
1. பெண்ணின் பெருமை (1956)
1. வணங்காமுடி (1957)
1. அதிசய திருடன் (1958)
1. இல்லறமே நல்லறம் (1958)
1. கலைவாணன் (1959)
1. ஆசை முகம் (1964)  
பின்னாளில் புகழீட்டிய யு. விஸ்வேசுவர ராவ், கே. இராகவேந்திர ராவ் ஆகிய இயக்குநர்கள் இவரிடம் துணை இயக்குநராகப் பணியாற்றியவர்கள் ஆவர்.  
தமது மகள் பத்மாவின் பெயரினை உள்ளடக்கி *பத்மசிறீ* எனும் படத் தயாரிப்பு நிறுவனத்தை நிறுவி, புல்லையா - சாந்த குமாரி தம்பதியினர் திரைப்படங்களைத் தயாரித்தனர்.
# கோட்டைப்புதூர்

**கோட்டைப்புதூர்** என்ற ஊரானது தமிழ்நாட்டில் ஈரோடு மாவட்டம் சிவகிரி பேரூராட்சியில் அமைந்துள்ளது. இங்கு விவசாயம் செய்யும் வேளாண் பெருங்குடி மக்கள் பெருமளவு வசிக்கின்றனர். கொங்கு வேளாளர் இன மக்கள் அதிகம் உள்ளனர். கோட்டைப்புதூரானது கொடுமுடியிலிருந்து சுமார் 13 கிலோமீட்டர் தொலைவிலும், மொடக்குறிச்சிலிருந்து 15 கி.மீ. தொலைவிலும், அரச்சலூரிலிருந்து 15 கி.மீ. தொலைவிலும், வெள்ளகோவிலில் இருந்து 25 கி.மீ. தொலைவிலும் அமைந்துள்ளது.
# பங்கஜவல்லி

**பங்கஜவல்லி** 1947 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். எஸ். சௌந்தரராஜன் ஐயங்கார், ஜித்தன் பானர்ஜி ஆகியோரின் இயக்கத்தில் வெளிவந்த இத்திரைப்படத்தில் பாபநாசம் சிவன் பாடல்களுக்கு இசையமைத்திருந்தார். பு. உ. சின்னப்பா, டி. ஆர். ராஜகுமாரி, குமாரி ருக்மணி ஆகியோர் முக்கிய வேடங்களில் நடித்திருந்தனர். இதன் திரைக்கதை ஆண்களை அடிமைகளாகத் தனது நாட்டில் வைத்திருந்த அல்லி இராணியின் கதையைக் கருவாகக் கொண்டது. இத்திரைப்படம் பெரும் வரவேற்பைப் பெற்றது.
# பங்கஜவல்லி

## திரைக்கதை

பாண்டவர்களில் ஒருவனான அருச்சுனன் (பி. யு. சின்னப்பா) அழகி பங்கஜவல்லியை (டி. ஆர். ராஜகுமாரி) அடைய நினைக்கிறான். ஆனாலும், பங்கஜவல்லி அர்ச்சுனனை சிறைப் பிடிக்கிறாள். அர்ச்சுனன் கிருஷ்ணனிடம் (குமாரி ருக்மணி) முறையிடுகிறான். அர்ச்சுனனை கிருஷ்ணன் பெண்ணாக மாற்றுகிறான். திரைக்கதையின் இறுதியில் உண்மைகள் வெளிவர, கதையும் மகிழ்ச்சியுடன் முடிவடைகிறது. || பு. உ. சின்னப்பா
|}
# வார்ப்புரு:Line chart/Polygon

<noinclude>
Ramène l'ensemble des paires de coordonnées des segments constituant le polygone de la series.
- Serie : la series de données en cours
- V1 à V25 : les valeurs de la series
</noinclude><includeonly>  
</includeonly>
# வார்ப்புரு:Line chart/X-axis

<noinclude>
</noinclude>
<includeonly>  
Define $x1 =
Define $x2 =
Define $x3 =
Define $x4 =
Define $x5 =
Define $x6 =
Define $x7 =
Define $x8 =
Define $x9 =
Define $x10 =
Define $x11 =
Define $x12 =
Define $x13 =
Define $x14 =
Define $x15 =
Define $x16 =
Define $x17 =
Define $x18 =
Define $x19 =
Define $x20 =
Define $x21 =
Define $x22 =
Define $x23 =
Define $x24 =
Define $x25 =  
</includeonly>
# செஞ்சிறகு ஊசித்தும்பி

**செஞ்சிறகு ஊசித்தும்பி** (*Rhinocypha bisignata*) இது ஒரு பூச்சி வகையைச் சார்ந்த தும்பி இனம் ஆகும்.
பொதுவாக இவை ஊசித்தட்டான் வகையில் கொலொரோபைடியா (Chlorocyphidae) என்ற குடும்பத்தைச் சார்ந்ததாகும். இவ்வகையான தும்பிகள் இந்தியப்பகுதியில் காணப்படுகின்றன.
# செஞ்சிறகு ஊசித்தும்பி

## விளக்கம்

செஞ்சிறகு ஊசித்தும்பிகளின் கண்கள் கறுப்பு கலந்த பழுப்பு நிறத்தில் காணப்படுகின்றன. இவற்றில் ஆண் ஊசித்தும்பிகளின் நெஞ்சுப் பகுதியில் கறுப்பு நிறத்தில் இளமஞ்சள், இளஞ்சிவப்பு, ஆரஞ்சு நிற மெல்லிய பட்டைகளோடு காணப்படும். அதேபோல பெண் தும்பிகளின் நெஞ்சுப் பகுதியில் கறுப்பு நிறத்தில், இளமஞ்சள் பட்டைகளோடு தோற்றமளிக்கும். ஆண்தும்பிகளின் வயிற்றுப் பகுதியில் கறுப்பு மஞ்சள் புள்ளிகளோடு இருக்கும், பெண் தும்பிகளுக்கு அதே நிறங்களில் புள்ளிகள் காணப்பட்டாலும் அவை சற்று வெளிறிய நிறத்தில் இருக்கும்.  
இவற்றின் கால்களில் மெல்லிய மயிர்க்கற்றைகள் தென்படும். தலையில் உடலோடு ஒட்டியபடி பின்புறம் உள்ள இறகுகள் ஊடுருவும் தன்மையுடன் அவற்றின் முனையில் சிவப்பு, கறுப்பு நிறத்திட்டு கலந்து காணப்படும். அதேபோல பெண் தும்பிகளின் இறகுகளின் முனையில் இளமஞ்சள், ஆரஞ்சு, இளஞ்சிவப்பு நிறங்களில் தோற்றமளிக்கும். இந்த இறகு நிறத்தாலே, இவை செஞ்சிறகு உசித்தும்பி என்ற பெயரைப் பெற்றுள்ளன.
# 2,5-ஈரைதராக்சி-1,4-பென்சோகுயினோன்

**2,5-ஈரைதராக்சி-1,4-பென்சோகுயினோன்** *(2,5-Dihydroxy-1,4-benzoquinone)* என்பது C<sub>6</sub>H<sub>4</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். 2,5-ஈரைதராக்சி-பாரா பென்சோகுயினோன் என்ற பெயராலும் இச்சேர்மம் அழைக்கப்படுகிறது. 1,4- பென்சோகுயினோனிலிருந்து முறையாக இச்சேர்மம் வருவிக்கப்படுகிறது. 1,4- பென்சோகுயினோனிலில் உள்ள இரண்டு ஐதரசன் அணுக்கள் நீக்கப்பட்டு அவற்றுக்குப் பதிலாக இரண்டு ஐதராக்சி அணுக்கள் மாற்றீடு செய்யப்படுகின்றன. மாற்று வடிவம் கொண்ட ஈரைதராக்சிபென்சோகுயினோனின் ஏழு மாற்றியன்களில் இதுவும் ஒன்றாகும்.  
வலிமை குறைந்த அமிலமான இதனால் எதிர்மின் (C6H2O2−4) அயனி உருவாக்கத்திற்காக இரண்டு புரோட்டான்களை (pKal = 2.95, pKa2 = 4.87) வழங்க இயலும்
# ஆட்சிக்காலம்

**ஆட்சிக் காலம்** (regnal year) என்பது, ஒருவர் நாட்டின் (முடியாட்சி) மன்னராக முடி சூடிக்கொண்ட நாளிலிருந்து முடி துறக்கும் வரையான காலமாகும். பொதுவாக ஒரு மன்னர் ஒரு நாட்டை ஆட்சி செய்த காலத்தைக் குறிக்கிறது.
# ஆட்சிக்காலம்

## பெயர்க் காரணம்

இலத்தீன் மொழியில் *ரெக்னம்* (*regnum*) என்பதற்கு **இராச்சியம்** அல்லது **ஆட்சி** என்பர். ஆட்சிக் காலம், ஒரு முடியாட்சி மன்னர் ஒரு நாட்டின் ஆட்சியை ஏற்றுக் கொண்ட நாள் முதல் கணக்கிடப்படுகிறது.
# ஆட்சிக்காலம்

## இதனையும் காண்க

- ஆண்டு
- யூலியன் நாட்காட்டி
- கிரெகொரியின் நாட்காட்டி
- இந்து நாட்காட்டி
- நாட்காட்டி ஆண்டு
- நிதியாண்டு
# நாட்காட்டி ஆண்டு

**நாட்காட்டி ஆண்டு** (calendar year) என்பது எந்த ஒரு நாட்காட்டியின் புத்தாண்டு நாளில் துவங்கி, அடுத்த புத்தாண்டு நாளுக்கு முந்தைய நாளில் முடிவடைகிறது.  
பொதுவாக கிரிகோரியன் நாட்காட்டி ஆண்டு பன்னாட்டளவில் மக்களால் பயன்படுத்தப்படுகிறது. கிரிகோரியன் ஆண்டு ஆங்கில மாதமான சனவரி 1ஆம் நாளில் துவங்கி, டிசம்பர் 31ஆம் நாளில் முடிவடைகிறது. கிரிகோரியன் நாட்காட்டிப் படி சாதாரண ஆண்டுகளில் 365 நாட்களும்,நெட்டாண்டுகளில் மட்டும் 366 நாட்களைக் கொண்டிருக்கும்.
# நாட்காட்டி ஆண்டு

## காலாண்டு

நிதி மற்றும் நிர்வாக வசதிக்காக நாட்காட்டி ஆண்டை மூன்று மாதங்கள் கொண்ட நான்கு காலாண்டாக பிரித்துள்ளனர்.  
- முதல் காலாண்டு (Q1): சனவரி 1ஆம் நாள் முதல் மார்ச் 31ஆம் நாள் முடிய உள்ள 90 கொண்டது. (நெட்டாண்டுகளில் மட்டும் 91 நாட்கள்)
- இரண்டாம் காலாண்டு, (Q2): 1 ஏப்ரல் முதல் 30 சூன் முடிய 91 நாட்கள்
- மூன்றாம் காலாண்டு (Q3): 1 சூலை முதல் 30 செப்டம்பர் முடிய 92 நாட்கள்
- நான்காம் காலாண்டு (Q4): 1 அக்டோபர் முதல் 31 டிசம்பர் முடிய 92 நாட்கள்.
# நாட்காட்டி ஆண்டு

## இந்தியாவில்

ஊழியர்களுக்கு நாட்காட்டி ஆண்டு அடிப்படையில் ஊதியம், ஊதிய உயர்வு ஓய்வூதியம் மற்றும் விடுமுறைகள் வழங்கப்படுகிறது.
# நாட்காட்டி ஆண்டு

## இதனையும் காண்க

- நாட்காட்டி
- நிதி ஆண்டு
- கல்வி ஆண்டு
# தியான் சான்

**தியான் சான்** அல்லது **தியன் ஷான்** (*ஆங்கிலம்: Tian Shan; சீனம்: 天山; பின்யின்: டியான்ஷன்; வேட்-கில்ஸ்: T'ien1shan1; Xiao'erjing: تياشا;டங்கன் மொழி: Тянсан; Tjansan; பழைய துர்க்கி: 𐰴𐰣 𐱅𐰭𐰼𐰃, டெங்ரி டேக்; துர்க்கி: Tanrı Dağı; மங்கோலியன்: Тэнгэр уул , கடல் உல்; உய்குர்: تەڭرىتاغ, Тәңри тағ, டெங்ரி tagh; கிர்கிஸசு: Теңир-Тоо / Ала-Тоо, Teñir-டூ / ஆலா-டூ, تەڭىر-توو / الا-توو; காசாக்கு: Тәңіртау, Täñirtaw, تأڭئرتاۋ; உசுபேகி: Tyan-ஷான், Тян-Шан, تيەن-شەن*), மற்றும், பொதுவாக **ஹெவன் மலை** (*Mountain of Heaven, Tian;*) அல்லது **பரலோக மலை** (* Heavenly Mountain*) எனும் பெயர்களில் உள்ளூர்வாசிகள் அழைக்கப்படும் இது, நடு ஆசியாவில் அமைந்துள்ள மலைத்தொடர்களில், 7.439 மீட்டர் (24,406 அடி) உயரத்தில் உள்ள "ஜெங்கிஷ் சோக்குசு" (*Jengish Chokusu,*) என்னும் ஒரு பெரிய மலை அமைப்பில் உருவாகியுள்ள இந்த தியான் சான் மலை, மிகவும் உயரமான சிகரம் ஆகும்.
# தியான் சான்

## பின்புலம்

யுரேசியாவின் பெருநிலப்பரப்பில் ஒரு பெரிய மலைத் தொடராக உள்ள தியான் சான் மலை, கடலில் இருந்து அதிக தூரத்தில் அமைந்த பரவலான வறட்சி பகுதியாக காணப்படுகிறது. மேலும், உலகின் ஏழு மலை அமைப்புகளில் ஒன்றாக உள்ள தியன் சான் மலைகள், கிழக்கில் இருந்து மேற்கு நோக்கிய சீனா, கசக்கஸ்தான், கிர்கிசுத்தான், உசுபெக்கிசுத்தான் ஊடாக சுமார் 2,500 கிலோமீட்டர் (1,553 மைல்) தொலைவிற்கு நீண்டுள்ளது. கசக்கஸ்தான் பகுதியில் வியாபித்திருக்கும் இந்த மலைத்தொடரில், சுமார் 3000 ஆண்டுகளாக பனிப்பாறைகள் உருகி வழியும் நீரால் விவசாயிகளுக்கும், கால்நடைகளுக்கும், மற்றும் அப்பகுதியில் உள்ள வன உயிரிகளுக்கும் நீராதாரமாக விளங்குவதோடு, அப்பிராந்தியம் முழுவதும் பசுமையான புல்வெளிகள் நிறைந்த வசீகரிக்கும் காட்சிகளால் வெகுவான சுற்றுலாப் பயணிகளின் வருகையை அதிகரித்துள்ளது.
# தியான் சான்

## நிலவியல்

தியான் சான் மலைத்தொடர், தக்கிலமாக்கான் பாலைவனத்தின் வடக்கு மற்றும் மேற்குப்பகுதியிலும், மற்றும் நேரடியான வடக்கில் கசக்கஸ்தான் பிராந்திய எல்லையில் தாரிம் நீர்த்தேக்கமும் (*Tarim Basin*), மேலும், வடமேற்கில் கிர்கிசுத்தான், மற்றும் சீனாவும் உள்ளது. தெற்கில் பாமிர் மலைகள் வரை இணைப்புகள் கொண்ட தியான் சான் மலைத்தொடர், வடக்கு மற்றும் கிழக்கு நோக்கி சென்று மங்கோலியாவில் உள்ள அல்த்தாய் மலைத்தொடரை சந்திக்கிறது. இமாலய மலை பிறப்பு திணைமண்டலத்தின் ஒரு பகுதியாக இருக்கும் இந்த மலைத்தொடர், 66 மில்லியன் ஆண்டுகளுக்கு முந்தைய "புது உயிர் ஊழி" (*cenozoic era*) என்னும் காலகட்டத்தில், இந்திய மற்றும் யுரேசிய புவித் தகடுகளின் மோதல் மூலம் உருவாக்கப்பட்டது. நடு ஆசியாவின் மிக நீளமான மலைத்தொடர்களில் ஒன்றான இது, உசுபெக்கிசுத்தான் தலைநகரமும் தாஷ்கந்து மாகாணத்தின் தலைநகரமுமான தாஷ்கந்து வரையில் சுமார் 2,800 கிலோமீட்டர்கள் (1,700 மைல்) கிழக்கு நோக்கி நீண்டுள்ளது.
# தியான் சான்

## சூழலியல்

2,000 மீட்டர் (6,600 அடி) உயரத்தில் ஆசிய ஊசி இலை மரம் (*Picea schrenkiana, Schrenk's spruce, or Asian spruce*) போன்ற மர வகைகள் முக்கியமான காடுகளாக செழித்து வளரும் இந்த தியான் சான் மலைத்தொடரில், தாழ்வான மலைச் சரிவுகளில் காட்டு அக்கரோட்டு தாவர வகை மரங்களும், மற்றும் ஆப்பிள் மரங்களும் தனித்தன்மை வாய்ந்த இயற்கை காடுகளாக காணப்படுகிறது.
# பாக்கித்தானில் சூரிய மின் ஆற்றல்

**பாக்கிஸ்தானில் சூரிய மின் ஆற்றல்** *(Solar power in Pakistan)* சூரிய வெப்ப ஆற்றல் அல்லது ஒளிமின்னழுத்தியம் முதலானவற்றிலிருந்து மின்சாரமாக உற்பத்தி செய்யப்பட்டு பயன்படுத்தும் தொழில் நுட்பம் வளர்ச்சியடைந்து வருகிறது. பாக்கிஸ்தானிய காசுமீர், பஞ்சாப், சிந்து மாகாணம், பலுச்சிசுத்தானம் ஆகிய பகுதிகளில் பாக்கிஸ்தான் நாட்டிற்குச் சொந்தமான சூரிய மின் நிலையங்கள் இருக்கின்றன. சர்வதேச புதுப்பிக்கத் தக்க எரிசக்தி முகமை, சப்பான் சர்வதேச ஒத்துழைப்பு நிறுவனம், சீன நிறுவனங்கள், மற்றும் பாகிஸ்தானிய தனியார் துறையின் எரிபொருள் நிறுவனங்கள் முதலிய நிறுவனங்கள் பூர்வாங்க வளர்ச்சிப்பணி முயற்சிகளை மேற்கொண்டன. காயிதே அசாம் சோலார் பவர் பார்க் என்ற உலகின் மிகப் பெரிய சூரிய சக்தி பூங்காவை பஞ்சாப் மாகாணத்திலுள்ள காலிசுதான் பாலைவனத்தில் அமைப்பது பாக்கிஸ்தானின் திட்டமாகும். 1 கிகாவாட் திறன் கொண்ட நாட்டின் இம்மின் நிலையத்தை 2017 ஆம் ஆண்டிற்குள் அமைத்துவிட முயற்சிகள் மேற்கொள்ளப்படுகின்றன. இம்மின் நிலையத்திலிருந்து உற்பத்தியாகும் மின்சாரம் 3,20,000 வீடுகளுக்கான மின்தேவையை நிறைவு செய்யும் என்று கருதப்படுகிறது
# பாக்கித்தானில் சூரிய மின் ஆற்றல்

## திட்டங்கள்

### சூரியசக்தியிலிருந்து தூய்மையான எரிசக்தி அறிமுகம்

2012 ஆம் ஆண்டு மே 29 ஆம் நாள் பாக்கித்தான் தனது முதலாவது சூரிய மின்நிலையத்தை இசுலாமாபாத்தில் தொடங்கியது. சப்பான் சர்வதேச ஒத்துழைப்பு நிறுவனத்தின் நிதி உதவியுடன் சூரிய ஒளியில் இருந்து மின்சாரம் தயாரிக்கும் இந்த புதுப்பிக்கத்தக்க ஆற்றல் திட்டம் கூட்டு ஒத்துழைப்பு திட்டத்துடன் நடைபெற்றது. 178 கிலோவாட்டு மின்திறனுள்ள இரண்டு ஒளிமின்னழுத்தியங்களை, பாக்கித்தான் திட்டக் குழு மற்றும் பொறியல் ஆட்சிக்குழு வளாகங்களில் நிறுவும் நோக்கத்தை இத்திட்டம் உள்ளடக்கியிருந்தது.  
சூரிய ஒளிமின்னழுத்தியம் மூலம் தயாரிக்கப்பட்டு பயனாளிகளுக்கு மின்சாரம் வழங்கிய முதலாவது திட்டம் இதுவாகும். உபரி மின்சாரத்தை இசுலாமாபாத்தின் மின்சாரப்பகிர்வு நிறுவனமான இசுலாமாபாத் மின்பகிர்வு நிறுவனத்திற்கு விற்பனை செய்யும் நிலையும் ஏற்பட்டது. இத்திட்டத்திற்காக 2010 ஆம் ஆண்டு முதல் மூன்று ஆண்டுகளாக 480 மில்லியன் யென்கள் அதாவது தோராயமாக 553.63 , மில்லியன் பாக்கித்தானிய ரூபாய்கள் நிதிஉதவியாக அளிக்கப்பட்டுள்ளது.
# பாக்கித்தானில் சூரிய மின் ஆற்றல்

## திட்டங்கள்

### இதர திட்டங்கள்

லாகூர் நகரில் உள்ள ஒளிகாட்டி கோபுரத்தில் முதல் உயர்தர ஒருங்கிணைந்த சூரிய ஆற்றல் அமைப்பு நிறுவப்பட்டது. அமெரிக்க நிபுணர்கள் வழிகாட்டுதலுடன் நிறைவேற்றப்பட்ட ஒரு முன்னோடித்திட்டமாக இது விளங்கியது. மேலும் அமெரிக்க வர்த்தக மற்றும் மேம்பாட்டு முகமையின் ஒப்புதலின் அடிப்படையில் இத்திட்டம் நிறைவேற்றப்பட்டது.  
2013 ஆம் ஆண்டில் 50 முதல் 100 மெகா வாட்டு ஒளிமின்னழுத்தியங்களை நிறுவுவதும் , 2014 இல் குறைந்தது 300 மெகாவாட்டு மின் திறனுள்ள ஒளிமின்னழுத்தியங்கள் நிறுவுதல் முதலான தொலைநோக்குத் திட்டங்கள் தீட்டப்பட்டன. 2015 ஆம் ஆண்டில், காயிதே அசாம் சோலார் பவர் பார்க்கில் 1000 மெகா வாட்டு மின் திட்டமும் தொடங்கப்பட்டது.
# பாக்கித்தானில் சூரிய மின் ஆற்றல்

## வருடாந்திர சூரிய ஒளிவீச்சு

பாக்கித்தானின் சூரிய ஒளிவீச்சு அளவு 5.3 கிலோவாட்மணி/மீ2/நாள் ஆகும். 2030 ஆம் ஆண்டில் தோராயமாக 10 கிகாவாட்டு மின்சாரத்தை இச்சூரிய ஒளிசக்தியிலிருந்து தயாரிப்பது என்ற இலக்கை பாக்கித்தான் நிர்ணயித்துள்ளது. மேலும், 2015 இல் 5% டீசல் மற்றும் உயிரி எரிபொருளுக்கு மாற்றாகவும் 2025 இல் 10% எரிபொருளுக்கு மாற்றாகவும் இவ்வொளி வீச்சை பயன்படுத்துவது என்றொரு இலக்கையும் பாக்கித்தான் திட்டமிட்டுள்ளது.
# பாக்கித்தானில் சூரிய மின் ஆற்றல்

## ஒளிமின்னழுத்தியம் அமைப்பு

| கூட்டு
கொள்திறன் | கூடுதலான
கொள்திறன் |  |  |  |
| --- | --- | --- | --- | --- |
| **2014** | 400 | 2015 ஆம் ஆண்டிற்கு பின்னரான சேர்க்கப்பட்ட கொள்திறன் தரவு. |  |  |
| **2015** | 1,000 | 600 | முதனிலைத் தரவு | } |
# பாக்கித்தானில் சூரிய மின் ஆற்றல்

## அரசின் கொள்கை

நீர் மற்றும் ஆற்றல் துறையின், முன்னாள் மத்திய அமைச்சரான ராசா பர்வேசு அசுரப், சூரிய ஆற்றல் மின்சாரத்தைப் பயன்படுத்தி 2014 ஆம் ஆண்டிற்குள் 7,000 கிராமங்களில் மின்வசதி ஏற்படுத்தப்படும் என்று சூலை 2, 2009 அன்று அறிவித்தார்.  
நிலக்கரி, சூரிய ஆற்றல், காற்று சக்தி மூலம் மின் உற்பத்தியை இலக்காகக் கொண்ட புதிய திட்டங்களை பஞ்சாப் அரசு தொடங்கும் என்று மூத்த ஆலோசகர் சர்தார் சுல்பிக்கார் கோசா தெரிவித்துள்ளார். இதன்மூலமாக கூடுதல் மின் ஆதாரங்கள் அதிகரிக்கும் என்று கருதப்பட்டது.
சிந்து மாகாண அரசை, அதனால் செயலாக்கக்கூடிய ஆய்வுகளை நடத்த பாக்கித்தான் அரசு அனுமதித்துள்ளது. சூரிய ஆற்றல் மூலம் இயங்கும் ஒரு கடல்நீர் சுத்திகரிப்பு ஆலையை நிறுவவும் பாக்கித்தான் அரசு திட்டமிடப்பட்டுள்ளது.
# கல்வி ஆண்டு

**கல்வி ஆண்டு** (academic year) என்பது பள்ளிகள், கல்லூரிகள் மற்றும் பல்கலைக்கழகங்களில் மாணவர்களுக்கு கல்வி பயிலப்படும் காலத்தை குறிக்கும் ஆண்டாகும்.
கல்வி ஆண்டை முதல் பருவம், இரண்டாம் பருவம் மற்றும் மூன்றாம் பருவம் என மூன்று பருவங்களாக பிரித்து மாணவர்களுக்கு கல்வி பயிற்றுவிக்கிறார்கள். மூன்றாம் பருவம் முடிந்தவுடன் மாணவர்களுக்கு கோடை விடுமுறை விடப்படுகிறது. சில கல்வி நிறுவனங்கள் இரண்டு பருவங்கள் கொண்ட கல்வி ஆண்டை பின்பற்றுகிறது.
# கல்வி ஆண்டு

## ஆஸ்திரேலியா மற்றும் நியுசிலாந்து

ஆஸ்திரேலியா மற்றும் நியுசிலாந்து நாடுகளில் கல்வி நிலையங்கள், கல்வி ஆண்டை இருபருவங்களாகப் பிரித்து (செமஸ்டர்) கல்வி பயிற்றுவிக்கின்றன.
# கல்வி ஆண்டு

## ஐக்கிய இராச்சியம்

பிரிட்டனில் கல்வி ஆண்டு, பொதுவாக மூன்று பருவங்கள் கொண்டது. கல்வி ஆண்டு செப்டம்பர் மாதம் துவங்கி சூலை மாதத்தில் முடிவடைகிறது.